# Lola Castelló Colomer

Lola Castelló Colomer (català: Dolors Castelló Colomer) (Aielo de Malferit, 1947) és una dissenyadora industrial i empresària valenciana.
Va graduar-se en Decoració l'any 1969 a l'Escola d'Arts i Oficis de València. En aquella època va emprendre un viatge per Bèlgica i els Països Baixos, on va descobrir el disseny punter a Europa. De tornada a casa, als anys setanta, va dedicar-se a l'interiorisme i va tenir una breu experiència com a dissenyadora de mobiliari, creant una col·lecció d'estil escandinau. L'any 1980, Castelló i el seu marit, Vicent Martínez, funden Punt Mobles, que esdevindria referent en el sector, sent guardonats amb el Premio Nacional de Diseño de 1997. Compaginant-ho amb la gestió comercial de l'empresa, Lola Castelló va continuar amb la creació de dissenys. La cadira Nit seria escollida per Arata Isozaki per l'Anuari de Disseny Internacional de 1988. A més de mobles, en la seva col·lecció s'hi troben elements com catifes o vaixella.
Entre les seves aportacions, destaca la recuperació de mobles quotidians de la vida domèstica que han anat caigut en desús. N'és un exemple la taula braser, a la que va dedicar La Camilla l'any 1993. Les creacions de Lola Castelló, en les que resalta la conjunció entre funcionalitat i estètica, han sigut exposades a l'Institut Valencià d'Art Modern o al Museu Valencià de la Il·lustració i de la Modernitat. La valenciana també és coneguda per exigir el degut reconeixement al paper de la dona en la indústria i la inclusió del prisma feminista en la creació de tot tipus de dissenys. Ha destacat Ray Eames i Sonia Delaunay com algunes de les seves primeres referents.
El 2023, l'Arxiu Valencià del Disseny va dedicar a Castelló un espai dintre dels seu projecte La memòria del disseny valencià. Així mateix, Lola Castelló va ser una de les dissenyadores presents a l'exposició Som aquí. Les dones en el disseny 1900-avui, organitzada el 2023 pel Museu del Disseny de Barcelona, que recuperava les dissenyadores pioneres dels anys 1960, 1970 i 1980 a Catalunya.

## Referències

* ↑ «Aielo de Malferit homenatja a Lola Castelló, la Premi Nacional de Disseny». Ràdio Ontinyent, 20-04-2022. Arxivat de l'original el 2023-11-11. [Consulta: 24 octubre 2023].
* 1 2 3 4 Martínez-Martínez, C. Rafael. Lola Castelló: belleza y función (en castellà). Castelló de la Plana: Universitat Jaume I, 2021. ISBN 978-84-18432-95-8. Arxivat 2024-05-22 a Wayback Machine.
* ↑ Sáez, Clara. «Lola Castelló: una pionera del diseño recuperando la modernidad» (en castellà). Flat Magazine, 07-10-2021. Arxivat de l'original el 2023-11-11. [Consulta: 24 octubre 2023].
* 1 2 Zabalbeascoa, Anatxu. «Lola Castelló, pionera del diseño español» (en castellà). El País, 10-03-2022. Arxivat de l'original el 2023-11-11. [Consulta: 24 octubre 2023].
* ↑ «Premios Nacionales de Diseño 1997» ( PDF) (en castellà). Ministeri d'Economia i Competitivitat d'Espanya, 1997. Arxivat de l'original el 2016-10-22. [Consulta: maig 2016].
* 1 2 Blanco Agüeira, Silvia; Hervás y Heras, Joseina «Diseñadoras españolas en la Transición, 1982- 1992». Proyecta56, an Industrial Design Journal, 1, 2021, pàg. 38–49. Arxivat de l'original el 2024-05-22. DOI: 10.25267/P56-IDJ.2021.i1.5 [Consulta: 11 novembre 2023].
* 1 2 3 Martínez Martínez, C. Rafael. «Notas sobre Lola Castelló, pionera del diseño industrial español». A: Castanedo Alonso, Marta; Moliní Gimeno, Alba (eds.). Inconformistas: diseño y género (en castellà). Castelló de la Plana: Universitat Jaume I, 2023, p. 181–186. ISBN 978-84-19647-06-1. Arxivat 2023-11-11 a Wayback Machine.
* ↑ «Castelló, Albors i Bordils, memòria del disseny valencià» (en castellà). DissenyCV, 10-03-2023. Arxivat de l'original el 2023-11-11. [Consulta: 24 octubre 2023].
* ↑ Dones x Disseny x Dones. Ajuntament de Barcelona. Institut de cultura de Barcelona. Disseny Hub Barcelona, 2023, pàg. 34. ISSN: 978-84-9156-559-8.

## Bibliografia complementària

* MARTÍNEZ-MARTÍNEZ, C. Rafael. Lola Castelló. Belleza y función. (en castellà, valencià i anglés). Castelló de la Plana: Universitat Jaume I; Ajuntament de Castelló, 2021. ISBN 978-84-18432-95-8.
* Rambla Zaragozá, Wenceslao. Vicent Martínez o el disseny de mobiliari en el marc de Puntmobles (en castellà). Castelló de la Plana: Universitat Jaume I, 2005-03. ISBN 978-84-95915-48-1.

## Enllaços externs

* Martínez Martínez, C. Rafael. «Veinte minutos con la diseñadora Lola Castelló» (Youtube) (en castellà). Fundació General de la Universitat de València, 09-05-2022. [Consulta: 24 octubre 2023].